বজলুরের জাভা প্রোগ্রামিং বইয়ের পাঠকদের কমন প্রশ্ন হলো, বইতে মাল্টিথ্রেডিং নিয়ে আলোচনা করা হয় নি কেন? এরকম প্রশ্ন করার কারণ হচ্ছে, আমাদের দেশের বিশ্ববিদ্যালয়গুলোতে যখন জাভা প্রোগ্রামিং কোর্স করানো হয়, সেখানে মাল্টিথ্রেডিং পড়ানো হয়। যদিও আমি এই কাজটির কোনো যৌক্তিকতা খুঁজে পাই না। ওই কোর্সটির উদ্দেশ্য হচ্ছে অবজেক্ট ওরিয়েন্টেড প্রোগ্রামিং শেখানো, সেখানে মাল্টিথ্রেডিংয়ের মতো অগ্রসর ও জটিল বিষয়ের অবতারণা কেন? তো বজলুরও এই বিষয়ে আমার সঙ্গে একমত আর তাই সে নিজেও এই বিষয়টি জাভা প্রোগ্রামিং বইতে দেওয়ার প্রয়োজনীয়তা অনুভব করে নি। বরং শিক্ষার্থীদের জ্ঞান পিপাসা মেটাতে কেবল থ্রেডিং (বা মাল্টিথ্রেডিং) নিয়ে পুরোদস্তুর একটি বই লিখে ফেলেছে!